
Styret har i sesongen 2025/2026 bestått av:
	Leder
	Petter Alstad

	Nestleder
	John Sverre Barli

	Kasserer
	Sofie Granås

	Sekretær
	Ida Årstadvold

	Styremedlem
	Trond Sturla Rånes

	Styremedlem
	Trond Høknes

	1. Varamedlem
	May-Hege Rønningen

	2. Varamedlem
	Håvard Wold

	Sportslig leder langrenn
	Lars Aune Viken

	Sportslig leder skiskyting
	Rune Gudding


Styret har avholdt 8 styremøter og behandlet 48 saker. 
Vi har vært representert på:
· Kretsting ski 
· Kretsting skiskyting
· Verdal idrettsråd
Vi har gjennomført dugnader for å skaffe inntekter til skilaget:
· Vinne Bingo
· Rydde/klippedugnad for Verdal Kommune 
· 17. Mai
· St.Olavslopp veksling og saftstasjon
· Frakting av bygge materiell til hytte på Grønningen
Sportslig har vi gjennomført og bidratt på:
· Aktivitetsfest med egen stand 
· Verdalssamlinga

· Miljøsamling hjemme, Storlidalen
· Skiskyttersamling sammen med Stiklestad
· St.Olavslopp
Vi har arrangert:
· Skiskytterskole 
· Skiskole 
· 6 klubbkaruseller + Verdalskarusell 
· Rebbløp 
· Lille Arnljot Gelline 
· Barnas Mini VM
· Verdalshælga kun 1 dag
· Klubbens arrangement beskrives nærmere i utvalgenes årsmeldinger.

Endelig har Vinne skilag hatt en bra vintersesong og fått oppholdt oss på vår egen skistadion gjennom sesongen. Det liker vi og ser også at det gjenspeiles i de yngste gruppene på treninger. Flere barn får gått mere på ski. Mange klubbrenn har vi fått arrangert og det med diskolys og bravur. Vi er gode på å arrangere. Håpet er at vi rekruteringsmessig får positive tall frem i tid. Nytt av året var skiskole arrangert i forkant av klubbrenn, med ungdomsgruppen 13+ som trener ressurser. Dette utførte de med glans og tilbakemeldingene var positive. Ca. 15 stk barn +/- deltok på skiskolen. Ellers har vi engasjerte foresatte og trenere som gjør en utmerket jobb gjennom vintersesongen. Skilaget er god på å skape gode relasjoner og godt miljø. Det ser vi på barn og ungdommer som trives i skilagets regi. Vi er godt representert rundt omkring på renn og det er positivt.
Vi har et flott tilrettelagt nærmiljøanlegg som alltid er klart til bruk når snøen legger til rette for det. Anlegget og skiløypene er ofte i bruk fra tidlig morgen til sen kveld. Løypekomiteen sørger for at vi har flotte forhold i løypene, og vi retter en stor takk til alle sponsorer som bidrar både økonomisk og med utstyr. Skilaget mottok støtte fra sparebankstiftelsen SMN høsten 2025 på kroner 400 000, øremerket fornying av lys i løypetraseen. Aasen sparebank donerte også en pengegave til skilaget på 10 000 kroner. Styret fortsetter jobben fremover på å skaffe flere sponsorer og dugnader som en inntektskilde til skilaget.


Styret i Vinne skilag vil takke alle for innsatsen i 25/26 sesongen. Enten som kveldsmat organisator, trener, sjåfør eller utøver. Skilaget skal fortsette å legge til rette for mye aktivitet for barn og unge, samt å ha et anlegg i nærmiljøet for alle og enhver. Vinne skilag vil fortsette å være representert ut i skimiljøet. 

